אלבום האולפן השלישי, 18 Months, יצא באוקטובר 2012. באלבום הובעה לידי ביטוי התרחקותו של האריס משירה, והתמקדותו בהפקת המוזיקה. האלבום היה לשני ברצף של האריס שהגיע לראש המצעד במדינת מולדתו. 18 Months אף הפך לאלבומו הראשון שנכנס למצעד הבילבורד 200 בארצות הברית, והגיע למקום ה-19, וכן למקום השני באירלנד, למקום החמישי באוסטרליה ולמקום השמיני בקנדה. הסינגל הראשון של האלבום, "Bounce" בהשתתפות קליס, הגיע למקום השני במצעד הבריטי והפך לסינגל הראשון של האריס שנכנס למצעד האוסטרלי, במקום השביעי. הסינגל השני, "Feel So Close", הגיע בשיאו גם הוא למקום השני בבריטניה. השיר הביא את האריס להצלחה בינלאומית, והגיע למקום החמישי בניו זילנד ולמקום השביעי באוסטרליה, וכן היה לראשון שלו שנכנס לבילבורד הוט 100 האמריקני, במקום ה-12 בשיאו.
בשנת 2011, האריס כתב, הפיק והשתתף בסינגל "We Found Love" של ריהאנה, שכבש את ראש מצעדיהן של 25 מדינות, בהן בריטניה, ארצות הברית, אירלנד וקנדה. הסינגלים השלישי והרביעי מתוך אלבומו השלישי, "Let's Go" (בהשתתפות ני-יו ) ו- "We'll Be Coming Back" (בהשתתפות אקסמפל), הגיעו שניהם למקום השני במצעד הבריטי, כאשר הראשון הגיע גם למקום ה-17 בבילבורד הוט 100. הסינגל החמישי של האלבום, "Sweet Nothing", בהשתתפות פלורנס וולש, הפך לסינגל הרביעי של האריס בראש המצעד הבריטי, והסינגל הראשון שנכנס לעשירייה הפותחת בארצות הברית. "Drinking from the Bottle" (בהשתתפות טייני טמפה ) ו-I Need Your Love "(בהשתתפות אלי גולינג) היו לסינגלים השישי והשביעי של האלבום. לאחר ששניהם נכנסו לעשירייה העליונה של המצעד הבריטי עד לאפריל 2013, האריס קבע שיא היסטורי בכך שהפך לאמן הראשון שהוציא שמונה סינגלים מאלבום אולפן אחד שנכנסו לעשירייה הראשונה במצעד הבריטי, תוך שהוא עוקף את השיא שקבע בעבר מייקל ג'קסון. הסינגל השמיני והאחרון באלבום, "Thinking About You" בהשתתפות איה מראר, הגיע בשיאו למקום השמיני במצעד הסינגלים הבריטי.
אלבום האולפן הרביעי של האריס, Motion, יצא באוקטובר 2014. האלבום הגיע בשיאו למקום השני במצעד הסינגלים הבריטי, ולמקום החמישי בבילבורד 200 האמריקאי, ונעשה לאלבום שזכה להצלחה הרבה ביותר במצעד האחרון. מהאלבום יצאו שלושה סינגלים שהגיעו לראש המצעד הבריטי, "Under Control", "Summer" ו-"Blame", וסינגל נוסף שנכנס לעשירייה הראשונה, "Outside".
ביולי 2015, האריס פרסם את הסינגל "How Deep Is Your Love", בהשתתפות דיסיפלס. במהלך כל 2016, פרסם סינגלים נוספים שלא מתוך אלבום - "This Is What You Came For", "Hype" ו-"My Way", כולם הצליחו מבחינה מסחרית. האריס הוציא את אלבום האולפן החמישי שלו, Funk Wav Bounces Vol. 1, ביוני 2017. לאלבום קדמו הסינגלים "Slide", "Heatstroke", "Rollin" ו-"Feels".
נמל התעופה של סידני
מרדכי אביסרור
Shawn Mendes
Shawn Mendes (בעברית: שון מנדס) הוא אלבום האולפן השלישי של הזמר הקנדי שון מנדס. הוא יצא לאור באמצעות איילנד רקורדס ב-25 במאי 2018. הוא אלבום פופ, עם השפעות של פופ רוק, בלוז ו-רית'ם אנד בלוז.
בשביל האלבום, עבד מנדס עם ראיין טדר, ג'וליה מייקלס, ג'ון מאייר, אד שירן, ג'וני מקדאיד, קמילה קביו וחאליד. מנדס היה המפיק בפועל של האלבום, ובין מפיקי האלבום נמצאים טדר, לואי בל ואיאן קירקפטריק. האלבום זכה לרוב לביקורות חיוביות ממבקרי מוזיקה, כאשר רבים מהם משבחים את בגרותו של מנדס ואת הכיוון המוזיקלי החדש של האלבום.
האלבום הגיע למקום הראשון בקנדה, מה שהפך אותו לאלבום השלישי של מנדס שהגיע לראש המצעד במדינת הולדתו. הוא גם הגיע לראש מצעד בילבורד 200 האמריקאי. זהו האלבום השלישי של מנדס בארצות הברית שמגיע לראש המצעד, והפך אותו לאמן השלישי הצעיר ביותר שהגיע לראש המצעד לפחות 3 פעמים. האלבום גם הגיע לראש המצעדים באוסטרליה, אוסטריה, בלגיה, הולנד, ספרד ושווייץ. זה האלבום השני שלו שמגיע לשלושת הגדולים בבריטניה.
הסינגל הראשי, "In My Blood" יצא לאור ב-22 במרץ 2018, הוא הגיע למקום ה-11 בבילבורד הוט 100 בארצות הברית, כמו גם הגיע גם לעשירייה הפותחת במספר מדינות אחרות. למחרת יצא הסינגל השני "Lost in Japan". בחודש מאי יצאו לאור "Youth", "Where Were You in the Morning?", ו"Nervous" כסינגלים. כל חמשת הסינגלים נכנסו למצעדים במדינות שונות. "Lost in Japan", "In My Blood" ו"Youth" קיבלו תואר זהב ומעלה במדינת מולדתו. האלבום היה מועמד לפרס גראמי בקטגוריית אלבום הפופ ווקאלי הטוב ביותר ו"In My Blood" היה מועמד לשיר השנה בשנת 2019.
ב-26 ביולי 2019, גרסה דלוקס של האלבום הכוללת את השירים "If I Can't Have You" של מנדס ושיתוף הפעולה עם הזמרת הקובנית-אמריקאית קמילה קביו, "Señorita", שהגיע לראש מצעד הבילבורד הוט 100, יצאו לאור בפלטפורמות הדיגיטל, כולל אייטונס וספוטיפיי.
רקע כללי.
האלבום הוקלט במשך שלושה עד ארבעה חודשים, בעיקר באולפן Woodshed במאליבו, קליפורניה. מנדס ביצע הקלטות גם בג'מייקה. מנדס שאב השראה מאומני המוזיקה ג'סטין טימברלייק, קינגס אוף ליאון, קניה וסט ודניאל סיזר בעת ביצוע ההקלטה. בריאיון לאקדמיה הלאומית לאמנויות ומדעי ההקלטה, הוא הצהיר:
קידום.
כדי להכריז על תאריך היציאה לאור, עטיפת האלבום והשם, מנדס אירח שידור חי בן 9 שעות ביוטיוב, שהגיע לשיאו ב-26 באפריל 2018, בחצות. השידור הציג צוות שהקים סידור פרחים לשחזור עטיפת האלבום.
על מנת לקדם את האלבום ניגן מנדס בהופעה באמפיתיאטרון על שם ג'ון אנסון בהוליווד ב-17 במאי, שהוזרם בשידור חי ידי Apple Music ולאחריו רואיין עם מגיש הרדיו זיין לואי. בתעלול יחסי ציבור, מנדס וצוותו עשו עצירה בבית הספר תיכון בניו יורק, וביצעו שלושה שירים אקוסטיים מהאלבום החדש. הקלטת ההופעה, בשם "Shawn Mendes: Live In Los Angeles", יצאה לאור על ידי אפל מיוזיק.
מנדס בילה גם את השבוע של 4 ביוני 2018, בתוכנית הלילה של ג'יימס קורדן שם ביצע אחד משיריו החדשים בכל לילה. האירוע המלא נקרא "LateLateShawn" במדיה החברתית. הוא גם עשה פרק של קארפול קריוקי בו שר כמה משיריו החדשים לצד שיריו הישנים.
ספוטיפיי הזמינו את מעריציו של מנדס לאירוע אינטימי של "Spotify Fans First" שנערך ב-19 ביולי בבוורלי הילס, קליפורניה.
כדי לקדם את האלבום, מנדס יצא לסיבוב ההופעות השלישי שלו, שנקרא .
תגובות המבקרים.
האלבום זכה לביקורות חיוביות בדרך כלל ממבקרי המוזיקה, עם שבחים מיוחדים על כתיבת השירים והבגרות האמנותית של מנדס לעומת אלבומיו הקודמים. אילנה קפלן ממגזין האינדפנדנט העניקה לאלבום ציון של 4 מתוך 5 כוכבים, ושיבחה את בגרותו של מנדס לעומת אלבומו הקודם: "עם אלבומו האחרון, הזמר בן ה-19 עובר מעבר לחרדת מערכות יחסים סטראוטיפיות והולך למשהו אישי יותר". האנה מילריאה מ-"NME" החמיאה להתבגרותו של מנדס, וכינתה את הצליל שלו בהשראת הרוק והפאנק "כיוון חדש ומואר."
ג'ון קרמניקה מעיתון הניו יורק טיימס נתן ביקורת מעורבת, וכינה את האלבום "מושך אם לא מרתק לחלוטין, מלא שירים אנונימיים נעימים שמטשטשים באופן שיטתי את כישרונו של מר מנדס." ג'יימסון קוקס מאתר פיצ'פורק העניק דירוג של 5.1 מתוך 10, וציין שלשירים של מנדס חסר צליל ייחודי, "אתה יכול לדמיין שהם מוקלטים על ידי כל אחד: ניק ג'ונאס, צ'ארלי פות', בחירה אקראית מיוצאי ואן דיירקשן." בסקירה של שלושה כוכבים העלתה לורה סנאפס ממגזין הגרדיאן כי "הניסיון של מנדס לנקות רעלים מדמותו של הגבר בפופ הוא ראוי להערכה, אבל אתה נשאר כמהה לקצת חיספוס."
מארק קנדי מסוכנות הידיעות Associated Press העניק לאלבום ביקורת חיובית ושיבח את כתיבת השירים, כמו גם את הדואט עם חאליד, אך לא התרשם מהשיר "Like to Be You", הדואט עם הזמרת ג'וליה מייקלס ו"Fallin' All in You", שנכתב יחד עם אד שירן וג'וני מקדאיד. מייב מקדרמוט מ-"USA Today" הדגיש את "In My Blood" כאחד השירים הטובים ביותר, ואמר שהאלבום "מצטיין בהנגשת התמימות, הריגושים והכאב הייחודיים לגיל 19, כשאתה לבד ומלא תקווה." לעומת זאת בריטני ספנוס ממגזין רולינג סטון כינתה את "In My Blood" כאחד השירים החלשים ביותר של האלבום, והעדיפה במקום זאת את שיתופי הפעולה עם מייקלס.
הצלחה מסחרית.
האלבום הושק הופיע לראשונה במקום הראשון במצעד האלבומים הקנדיים של בילבורד עם 32,000 עותקים שנמכרו, והפך לאלבום השלישי של מנדס שהגיע לראש המצעד בקנדה. ב-3 באוקטובר 2018 קיבל האלבום תואר פלטינה על ידי איגוד תעשיית ההקלטות הקנדים על מכירה של 80,000 עותקים במדינה.
האלבום הופיע לראשונה במצעד המוזיקה האוסטרלי, והעניק למנדס את אלבומו הראשון שהגיע לצמרת המצעד. במצעד האלבומים הבריטי, האלבום הגיע למקום השלישי, עם מכירות בשבוע הראשון של 23,419.
האלבום הופיעה לראשונה במקום הראשון במצעד בילבורד 200 בארצות הברית עם 182,000 עותקים שנמכרו, והפך לאלבום השלישי ברציפות של מנדס שמגיע למקום הראשון במצעד. הישג זה הפך את מנדס לאמן השלישי צעיר ביותר שהגיע לראש המצעד עם לפחות 3 אלבומים, יחד עם מיילי סיירוס וג'סטין ביבר. בנוסף, הוא הפך לאלבום הפופ המושמע ביותר השני בשנת 2018 במשך השבוע הראשון, אחרי אלבומו של ג'סטין טימברלייק, Man of the Woods, והמושמע ביותר בשבוע הראשון בApple Music, כשהוא גובר על האלבום של טימברלייק.
רשימת רצועות.
הנתונים נלקחו מהמטא-דאטה של חנות האייטונס.
Play the Game